- Hindi News
- National
- स्नैचिंग करने आए युवक से युवती ने 40 सेकेंड तक किया मुकाबला, भागने लगा तो पकड़ा
स्नैचिंग करने आए युवक से युवती ने 40 सेकेंड तक किया मुकाबला, भागने लगा तो पकड़ा
चंडीगढ़ | सेक्टर40 की 33 साल की युवती की वजह से एक स्नैचर पकड़ गया। युवती अपने डॉग को सैर करवा रही थी। एक युवक उनसे स्नैचिंग करने आया। युवती ने करीब 40 सेकेंड तक स्नैचर का मुकाबला किया। इसके बाद युवक भागने लगा तो शोर सुनकर आए एक युवक ने उसे पकड़ लिया। आरोपी की पहचान बटेरला के हरदीप के रूप में हुई है। पुलिस हरदीप से पूछताछ करने में जुटी हुई है कि उसने कितनी वारदातों को अंजाम दिया है।
वहीं 33 साल की विभा मोहाली स्थित एक प्राइवेट कंपनी में नौकरी करती है। घटना के समय वह रात करीब साढ़े 8 बजे अपने डॉग को सैर करवाने जा रही थी। जब वह घर के पास वाले पार्क तक पहुंची तो उनके पीछे से एक युवक गया। स्नैचर ने पहले विभा के गले में पहनी चेन को तोड़ने की कोशिश की, लेकिन वह उसमें नाकाम रहा। इस पर विभा थोड़ा संभल गई और उनकी स्नैचर के साथ झड़प हो गई। इसके बाद स्नैचर ने विभा के हाथ में पकड़े मोबाइल फोन को छीनने की कोशिश की, लेकिन वह विभा की हथेली नहीं खुलवा पाया। इतने में काफी शोर मच चुका था और स्नैचर थोड़ी दूरी पर स्टार्ट खड़ी अपनी बाइक की तरफ भागा, लेकिन एक युवक ने उसकी बाइक को गिरा दिया और उसे पकड़ लिया।
^ एक स्नैचर को गिरफ्तार किया है। उसके खिलाफ पहले भी एक साइकिल चोरी का केस दर्ज है। -राजदीप सिंह , एसएचओ सेक्टर 39 थाना
^ मैं काफी घबराई हुई थी लेकिन मैं किसी भी कीमत पर अपना सामान छिनने नहीं देना चाहती थी। एक हाथ से मैंने अपने पेट को पकड़ा हुआ था और दूसरे हाथ से उसका मुकाबला किया। वहां पर एक ही युवक था जिसने बाइक को लात मारी। उसके बाद मैंने पीछा कर उसे पकड़ लिया। भीड़ इकट्ठी होनी शुरू हुई और फिर पुलिस को सौंप दिया। -विभा, शिकायतकर्ता
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva